Israelen kontrako Iranen aire erasoa (2024ko apirila)

Israelen kontrako Iranen aire erasoa 2024ko apirilaren 13an gertatu zen, Israel eta Hamasen arteko gerra zabaldu zenean, Iranek Israelen aurkako erasoa egin zuen 300 drone eta misil baino gehiago erabiliz. 

1979ko Iraultza Islamikoaren ondoren sortutako etsaitasunetik Iranek Israelen aurka zuzenean egiten duen lehen erasoa da hau. Irango Guardia Iraultzaile Islamdarraren Gorputzek "Benetako Promesa Operazioa" deitu zion bere erasoari.

 Israelen aurreko erasoa 
2024ko apirilaren 1ean Damaskon, Sirian, Irango kontsulatuari eraso egin zioten Israelek. Hamasei pertsona hil zituen, tartean Siriako guardia iraultzaile irandarraren burua. Gertaera horren ondoren, Irango buruzagi gorenak eta herrialdeko presidenteak Israelen aurkako erantzun irmo bat egongo zela mehatxatu zuten. Israelek eraso hori bere gain hartu ez zuen arren, mendekua iragarria zuen Israelen kontra.

 Irango erasoa 
Iranek 170 drone eta 150 misil bidali zituen gauean. Israelgo Armadak ziurtatu zuen bere lurrera iritsi aurretik eraitsi egin zituztela gehienak, eta kalte gutxi eragin zutela. Iturri militar batzuen arabera, ehun bat drone bota zituzten lurrera, Israelera iritsi aurretik. Jordaniako, AEBko eta Erresuma Batuko armadek eraitsi zituztela jakinarazi zuten. Iturri horien arabera, % 99a neutralizatuak izan ziren. 

Iranek NBEri esan zion erantzuna «amaitutzat» jotzen zuela, Israelek ez erantzunez gero. Israelgo militarren arabera, base militar batean, Nevatimen, bakarrik eragin zituzten kalteak. Neskato bat metrailarekin zauritu zela ere zabaldu zuten.

Iranek Nazio Batuen Erakundean zuen ordezkariak erakunde horri jakinarazi zion NBEren Gutuneko 51. artikulua erabili zuela erasoa justifikatzeko, bere burua defenditzeko zilegitasuna zuela argudiatuta.

 Erreferentziak 

 Ikus, gainera 
 Israelen kontrako Iranen aire erasoa (2024ko urria)

 Kanpo estekak 

Kategoria:2024ko gatazkak
Kategoria:Israelek parte hartutako gerrak
Kategoria:Iranek parte hartutako gerrak
Kategoria:Israel-Palestina gatazka (2023-orain)
Kategoria:Iran-Israel harremanak
Kategoria:2024ko eztabaida eta eskandaluak
Kategoria:Ekialde Hurbileko krisia (2023-gaur egun)
Kategoria:Iran-Israel proxy gatazka
Kategoria:Palestina eta Ekialde Hurbila sutan (2023-2024)